ZAPISNIK SA SJEDNICE

ŠKOLSKOG ODBORA

održane 27. veljače 2017. godine u 14,00 sati

Prisutni su: Đurđica Ivković, Damir Vinković, Damir Rajh., Edita Lukačević, Anita Rapan-Papeša.

Odsutni su: Marina Šumiga i Marina Sekulić – opravdale izostanak

Sjednici školskog odbora prisustvuje ravnateljica škole, Dubravka Lemac i Nevenka Đumić računovođa škole

Zapisničar: Jadranka Čer

Predsjednica Školskog odbora, Đurđica Ivković, pozdravlja prisutne, te za današnju sjednicu predlaže sljedeći:

DNEVNI RED:

1. Verifikacija zapisnika sa sjednice školskog odbora od 19. prosinca

2016.g.

2. Izvještaj o obavljenoj godišnjoj inventuri za 2016.g.

3. Godišnji obračun za 2o16.g.

4. Višak prihoda - odluka

5. Pravilnik o polaganju popravnih ispita iz 2001.g. – stavljanje van snage

6. Etički kodeks - novi

7. Razno

Predloženi dnevni red jednoglasno je usvojen, bez nadopuna.

Ad/1.

Zapisnik sa sjednice Školskog odbora od 19.prosinca 2016.g. jednoglasno je usvojen uz primjedbu da se u točci 2. ispravi godina raspisivanja natječaja za učitelja kemije sa 1016. na 2016. godinu.

Ad/2.

Materijali za današnju sjednicu su uz poziv poslani e-poštom pa je računovotkinja škole u kratkim crtama objasnila stanje provedene inventure za 2016.g.

Ravnateljica je dala prijedlog otpisa opreme i inventara, te prijedlog da se otpisana i nama nepotrebna oprema donira OŠ Nikole Andrića, Vukovar – školi kojoj je svaka pomoć dobrodošla.

Računalnu opremu ćemo prodati, a dio će ostati za upotrebu u školi kao dijelovi.

Prijedlog ravnateljice za otpis i donaciju jednoglasno je prihvaćen.

Ad/3.

Godišnji obračun za 2016.g. /prilog zapisniku/, računovotkinja škole u kratkim je crtama objasnila.

Višak prihoda je 246.304,oo kuna i sa tim iznosom završili smo 2016.godinu.

Godišnji obračun za 2016.g. članovi školskog odbora jednoglasno su prihvatili.

Ad/4.

Pod ovom točkom dnevnog reda Školski odbor donio je Odluku da se višak prihoda po godišnjem obračunu za 2016.g. utroši za kupovinu pametnih ploča, informatičke opreme, uređivanje školskog okoliša (sunčani sat), putokaze za glavne gradove svijeta, za kupovinu alata za domara.

Ad/5.

Kako je u Statutu škole propisan način polaganja popravnih ispita, Pravilnik o polaganju popravnih ispita iz studenog 2001. godine je nevažeći, te ga Školski odbor stavlja van snage.

Ad/6.

Nakon provedene rasprave na Učiteljskom vijeću, Vijeću roditelje i Vijeću učenika, Školski odbor jednoglasno prihvaća Etički kodeks neposrednih nositelja odgojno-obrazovne djelatnosti u Osnovnoj školi Mitnica, Vukovar.

Ad/7.

Na web stranicama australskog veleposlanstva otvoren je natječaj /do 60.000 dolara/ i pokušat ćemo se prijaviti i napraviti projekt za proširenje blagovaonice, dogradnju učionica…

Ravnateljica je obavijestila članove Školskog odbora da smo se prijavili na natječaj za energetsku obnovu zgrade.

Kako je dnevni red je iscrpljen i nema više pitanja, sjednica Školskog odbora završava sa radom u 15,00 sati.

Zapisničar: Predsjednica školskog odbora:

Jadranka Čer Đurđica Ivković

KLASA: 003-06/17-01/01

URBROJ: 2188-106-08-17-01

U Vukovaru, 27. veljače 2017.